CELEX: 32010R1237
Language: lt
Date: 2010-12-15 00:00:00
Title: 2010 m. gruodžio 15 d. Europos Parlamento ir Tarybos reglamentas (ES) Nr. 1237/2010, kuriuo iš dalies keičiamos Tarybos reglamento (EB) Nr. 2187/2005 nuostatos dėl draudimo atrinkti geriausias žuvis ir paprastųjų upinių plekšnių ir paprastųjų otų žvejybos Baltijos jūroje, Beltų ir Zundo sąsiauriuose apribojimų

31.12.2010   
            
            
               LT
            
            
               Europos Sąjungos oficialusis leidinys
            
            
               L 348/34
            
         EUROPOS PARLAMENTO IR TARYBOS REGLAMENTAS (ES) Nr. 1237/2010
   2010 m. gruodžio 15 d.
   kuriuo iš dalies keičiamos Tarybos reglamento (EB) Nr. 2187/2005 nuostatos dėl draudimo atrinkti geriausias žuvis ir paprastųjų upinių plekšnių ir paprastųjų otų žvejybos Baltijos jūroje, Beltų ir Zundo sąsiauriuose apribojimų
   EUROPOS PARLAMENTAS IR EUROPOS SĄJUNGOS TARYBA,
   atsižvelgdami į Sutartį dėl Europos Sąjungos veikimo, ypač į jos 43 straipsnio 2 dalį,
   atsižvelgdami į Europos Komisijos pasiūlymą,
   perdavus įstatymo galią turinčio teisės akto projektą nacionaliniams parlamentams,
   atsižvelgdami į Europos ekonomikos ir socialinių reikalų komiteto nuomonę (1),
   laikydamiesi įprastos teisėkūros procedūros (2),
   kadangi:
   
               (1)
            
            
               Tarybos reglamente (EB) Nr. 2187/2005 (3) nustatytos konkrečios techninės žuvų išteklių apsaugos Baltijos jūroje, Beltų ir Zundo sąsiauriuose priemonės, visų pirma žvejybos apribojimai dėl tam tikrų žuvų rūšių, tinklų dydžio ir žvejybos rajonų.
            
         
               (2)
            
            
               2009 m. lapkričio 20 d. Tarybos reglamente (EB) Nr. 1226/2009, kuriuo nustatomos Baltijos jūroje 2010 m. taikomos tam tikrų žuvų išteklių ir žuvų išteklių grupių žvejybos galimybės ir susijusios sąlygos (4), numatytas draudimas atrinkti geriausias žuvis, taip pat europinių upinių plekšnių ir paprastųjų otų žvejybos apribojimai.
            
         
               (3)
            
            
               Minėtas draudimas ir apribojimai yra nuolatinio pobūdžio techninės priemonės, kurios nebeturėtų būti įtrauktos į metinių žvejybos galimybių nustatymo reglamentavimo sistemą. Todėl nuo 2011 m. sausio mėn. jos turėtų būti įtrauktos į Reglamentą (EB) Nr. 2187/2005.
            
         
               (4)
            
            
               Atsižvelgiant į Lisabonos sutarties įsigaliojimą 2009 m. gruodžio 1 d., Reglamento (EB) Nr. 2187/2005 reglamentuojančiose nuostatose vartojamas terminas „Bendrija“ turėtų būti pakeistas.
            
         
               (5)
            
            
               Todėl Reglamentą (EB) Nr. 2187/2005 reikėtų atitinkamai iš dalies pakeisti.
            
         
               (6)
            
            
               Siekiant užtikrinti tęstinį šiame reglamente numatytų priemonių taikymą, jis turėtų įsigalioti kitą dieną po jo paskelbimo Europos Sąjungos oficialiajame leidinyje,
            
         PRIĖMĖ ŠĮ REGLAMENTĄ:
   1 straipsnis
   Reglamentas (EB) Nr. 2187/2005 iš dalies keičiamas taip:
   
               1.
            
            
               Įterpiamas šis straipsnis:
               „15a straipsnis
               Draudimas atrinkti geriausias žuvis
               Per žvejybos operacijas sužvejotos tų rūšių, kurioms taikoma kvota, žuvys laikomos laive, o po to iškraunamos, išskyrus atvejus, kai tai prieštarautų Sąjungos žuvininkystės srities reglamentuose, visų pirma šiame reglamente, Reglamente (EB) Nr. 2371/2002 arba 2009 m. lapkričio 20 d. Tarybos reglamente (EB) Nr. 1224/2009, nustatančiame Bendrijos kontrolės sistemą, kuria užtikrinamas bendrosios žuvininkystės politikos taisyklių laikymasis (5), kuriais nustatomos techninės, kontrolės ir apsaugos priemonės, nustatytoms pareigoms.
            
         
               2.
            
            
               Įterpiamas šis straipsnis:
               „18a straipsnis
               Paprastųjų upinių plekšnių ir paprastųjų otų žvejybos apribojimai
               1.   Draudžiama laivuose laikyti šių toliau nurodytuose geografiniuose rajonuose ir toliau minimais laikotarpiais sužvejotų rūšių žuvis:
               
                           Rūšis
                        
                        
                           Geografinis rajonas
                        
                        
                           Laikotarpis
                        
                     
                           Paprastoji upinė plekšnė (Platichthys flesus)
                        
                        
                           26, 27, 28 ir 29 pakvadračiai į pietus nuo 59° 30′ šiaurės platumos
                        
                        
                           Vasario 15 d.–gegužės 15 d.
                        
                     
                           32 pakvadratis
                        
                        
                           Vasario 15 d.–gegužės 31 d.
                        
                     
                           Paprastasis otas (Psetta maxima)
                        
                        
                           25, 26 ir 28 pakvadračiai į pietus nuo 56° 50′ šiaurės platumos
                        
                        
                           Birželio 1 d.–liepos 31 d.
                        
                     2.   Nukrypstant nuo 1 dalies, žvejojant tralais, daniškais velkamaisiais tinklais arba panašiais žvejybos įrankiais, kurių tinklinio audeklo akių dydis yra 105 mm arba didesnis, arba žiauniniais tinklais, pinkliaisiais tinklais arba sieniniais tinklais, kurių tinklinio audeklo akių dydis yra 100 mm arba didesnis, paprastųjų upinių plekšnių ir paprastųjų otų priegauda gali būti laikoma laive ir iškraunama neviršijant 10 % visų 1 dalyje nurodytais draudimo laikotarpiais laive laikomų ir iškrautų sužvejotų žuvų gyvojo svorio.“
            
         
               3.
            
            
               26 straipsnio 1 ir 2 dalyse žodis „Bendrija“ pakeičiamas žodžiu „Sąjunga“ ir todėl atlikus šį pakeitimą bus atlikti reikalingi gramatiniai pataisymai.
            
         2 straipsnis
   Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
   Jis taikomas nuo 2011 m. sausio 1 d.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Strasbūre 2010 m. gruodžio 15 d.
      
         
            Europos Parlamento vardu
         
         
            Pirmininkas
         
         J. BUZEK
      
      
         
            Tarybos vardu
         
         
            Pirmininkas
         
         O. CHASTEL
      
   
   
      (1)  2010 m. rugsėjo 15 d. nuomonė (dar nepaskelbta Oficialiajame leidinyje).
   
      (2)  2010 m. lapkričio 23 d. Europos Parlamento pozicija (dar nepaskelbta Oficialiajame leidinyje) ir 2010 m. gruodžio 6 d. Tarybos sprendimas.
   
      (3)  OL L 349, 2005 12 31, p. 1.
   
      (4)  OL L 330, 2009 12 16, p. 1.
   
      (5)  OL L 343, 2009 12 22, p. 1.“